Τζοβάννι Μπαττίστα Ραμπίνο

Ο Τζοβάννι Μπαττίστα Ραμπίνο (Giovanni Battista Rabino, 15 Δεκεμβρίου 1931 – 12 Μαρτίου 2020) ήταν Ιταλός πολιτικός του Χριστιανοδημοκρατικού Κόμματος, που διετέλεσε βουλευτής και δήμαρχος. Ήταν ένας από τους πρώτους πολιτικούς παγκοσμίως που πέθαναν από την πανδημία της νόσου του κορονοϊού 2019.

Ο Ραμπίνο γεννήθηκε στο χωριό Μοντάλντο Σκαράμπι του Πεδεμόντιου και ξεκίνησε τη δραστηριότητά του ως αγροτοσυνδικαλιστής (συνομοσπονδία Coldiretti). Διετέλεσε μέλος της ιταλικής Βουλής των Αντιπροσώπων από το 1983 μέχρι το 1992 και κατόπιν (1992-1994) ήταν γερουσιαστής. Τελείωσε τη σταδιοδρομία του ως δήμαρχος της γενέτειράς του, από το 2004 έως το 2009.

Απεβίωσε στο Νοσοκομείο «Καρδινάλιος Massaja», στην πόλη Άστι, σε ηλικία 88 ετών, από επιπλοκές εξαιτίας της νόσου του ιού SARS-CoV-2. Η κηδεία του έγινε δύο ημέρες αργότερα.

Παραπομπές

Κατηγορία:Ιταλοί πολιτικοί
Κατηγορία:Ιταλοί βουλευτές και γερουσιαστές
Κατηγορία:Δήμαρχοι της Ιταλίας
Κατηγορία:Ιταλοί συνδικαλιστές